ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
কোভিড-১৯ থেকে সুস্থ ব্যক্তিকে রক্ষা করতে ইলেক্ট্রোস্ট্যাটিক্সের উপকরণ ব্যবহার করে মাস্ক তৈরী
নতুন দিল্লি, ১৮ এপ্রিল, ২০২০
সাধারণ মানুষের জন্য করোনাভাইরাস সংক্রমণ রোধে যখন একটা সাধারণ মাস্ক ব্যবহারের জন্য বলা হয়েছে, তখন এই ধরনের চিকিৎসা পরিষেবায় যুক্ত সামনের সারির চিকিৎসকদের জন্য উন্নত প্রযুক্তির মাস্ক অবশ্যই প্রয়োজন। তাই তাদের জন্য এমন মাস্ক দরকার যা,হাঁচি ছাড়াও কথা বলার সময় বাতাসে ভাসমান ছোট ছোট কণাগুলিও মাস্কের ফ্র্যাবরিক স্তরে এসে আটকে যায়।
বিজ্ঞান ও প্রযুক্তি দফতরের অন্তর্গত ব্যাঙ্গালোরের সেন্টার ফর ন্যানো অ্যান্ড সফট ম্যাটার সায়েন্সেস  এই ধরণেরই একটি মাস্ক তৈরি করেছে। যার নাম "ট্রিবিও ই মাস্ক"। যেখানে কোনও বাহ্যিক শক্তি ছাড়াই বৈদ্যুতিক চার্জ তৈরি হবে এবং সংক্রমণের সম্ভাবনা আটকে দেবে।
ইলেক্ট্রোস্ট্যাটিক্সের দিকপাল অধ্যাপক ডঃ প্রলয়সন্ত্র, ডঃ আশুতোষ সিং এবং প্রফেসর গিরিধর ইউ কুলকার্নি এই ধরনের মাস্ক আবিষ্কার করেছেন। তাঁরা জানান যখন দুটি অ-পরিচালনকারী স্তরের মধ্যে ঘর্ষণ হয়, তখন তার মধ্যে ঋণাত্বক ও ধনাত্মাক দুটি শক্তি উৎপন্ন হয় এবং সেখানে বেশ কিছুক্ষণ একটি আধান বা চার্জ থেকে যায়। পদার্থবিজ্ঞানের ট্রিবিওলেক্ট্রিসিটির বিষয় থেকে এই ধারণা তৈরি হয়েছে বলে তাঁরা জানিয়েছেন।
ত্রিস্তর যুক্ত এই মাস্ক তৈরি করা হয়েছে বাইরের দু দিকে থাকছে পলিপ্রোপিলিন স্তর আর মধ্যে নাইলন কাপড়। পুরোনো শাড়ি বা শালের টুকরো নাইলনের পরিবর্তে ব্যবহার করা যেতে পারে। এই স্তরগুলির মধ্যে ঘষা লাগলে মাস্কের বাইরের দিকে স্তরে ঋণাত্বক শক্তি উৎপন্ন হয়, আর মধ্যবর্তী অর্থাৎ নাইলনের স্তরে ধনাত্মাক শক্তি তৈরি হয়। এই দ্বৈত শক্তি যেকোনো সংক্রমণ প্রতিরোধ করতে পারে। যেহেতু মাস্কটি সাধারণত সাধারণ কাপড় থেকে তৈরি, তাই এটি অন্য যে কোনও কাপড়ের মতো ধুয়ে নিয়ে আবারো ব্যবহার করা যেতে পারে। তবে এখনও, মাস্কটিস্বাস্থ্যসেবায় যুক্ত চিকিৎসক এবং রোগীদের ব্যবহার করতে পরামর্শ দেওয়া হচ্ছে না, কারণ এখনও এটি পরীক্ষামূলক স্তরে রয়েছে।
(CG/SS
কেন্দ্রীয়মন্ত্রিসভা
কেন্দ্রীয় মন্ত্রিসভা আত্মনির্ভর ভারত রোজগার যোজনা -র অনুমোদন করেছে
নতুন দিল্লি, ৯ই ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আত্মনির্ভর ভারত রোজগার যোজনা  –কে অনুমোদন দেওয়া হয়েছে। কোভিড পরবর্তী পরিস্থিতিতে সংগঠিত ক্ষেত্রে কর্মসংস্থানের সৃষ্টি করা এবং নতুন কাজের সুযোগের জন্য উৎসাহমূলক ব্যবস্থা গ্রহণ আত্মনির্ভর ভারত প্যাকেজ ৩.০-র আওতায় করা হবে।
কেন্দ্রীয় মন্ত্রিসভা বর্তমান অর্থ বছরে ১.৫৮৪ কোটি টাকা ব্যয় বরাদ্দ অনুমোদন করেছে এবং ২০২০ – ২০২৩ অর্থাৎ পুরো প্রকল্পের সময়কালে ২২,৮১০ কোটি টাকা বরাদ্দ করেছে।
এই প্রকল্পের মূল বৈশিষ্টগুলি হল :
১) পয়লা অক্টোবর থেকে ২০২১ এর ৩০শে জুন পর্যন্ত নতুন যে সব কর্মীরা কাজে যোগ দেবেন, কেন্দ্র তাদের জন্য ২ বছরের ভর্তুকির ব্যবস্থা করবে।
২) কেন্দ্র, কর্মচারী ভবিষ্যনিধি তহবিলে কর্মচারীদের ১২ শতাংশ ও সংস্থার ১২ শতাংশ অর্থাৎ মোট ২৪ শতাংশ অর্থ দেবে। এই নিয়ম যে সব সংস্থায় সর্বোচ্চ ১০০০ জন কর্মরত সেখানে নতুন কেউ কাজ পেলে তার জন্য ২ বছর এই নিয়ম প্রযোজ্য হবে।
৩) কেন্দ্র, যে সব সংস্থায় ১০০০ জনের বেশি কাজ করেন, সেই সব প্রতিষ্ঠানে শুধুমাত্র নতুন কর্মচারীদের কর্মচারী ভবিষ্যনিধি তহবিলের ১২ শতাংশ অর্থ দেবে।
৪) যে সব কর্মচারীরা মাসে ১৫,০০০ টাকার কম রোজগার করেন, যাঁরা পয়লা অক্টোবরের আগে কর্মচারী ভবিষ্যনিধি তহবিলে নিবন্ধীকৃত নয় এমন সংস্থায় কাজ করতেন না এবং যাদের সর্বজনীন অ্যাকাউন্ট নম্বর নেই, তারা এই ব্যবস্থার সুবিধে পাবেন।
৫) যে সমস্ত কর্মচারীর ভবিষ্যনিধি তহবিলের সর্বজনীন অ্যাকাউন্ট নম্বর আছে, যারা মাসে ১৫,০০০ টাকার কম আয় করেন, তাদের যদি পয়লা মার্চ থেকে ৩০শে সেপ্টেম্বরের মধ্যে কাজ চলে যায় এবং এই সময়ের মধ্যে কর্মচারী ভবিষ্যনিধি তহবিলে নিবন্ধীকৃত কোনো সংস্থায় যুক্ত না হন, তাহলে তারা এই সুযোগ পাবেন।
৬) যে সব সদস্যদের অ্যাকাউন্ট নম্বরটির সঙ্গে আধার সংযুক্তি করা আছে, কর্মচারী ভবিষ্যনিধি সংগঠন তাদের বৈদ্যুতিনভাবে এই টাকা পাঠাবে।
৭) কর্মচারী ভবিষ্যনিধি সংগঠন, এই প্রকল্পের জন্য একটি সফ্টওয়ার তৈরি করবে এবং তাদের দিক থেকে স্বচ্ছ ও দায়বদ্ধ ব্যবস্থাপনা গড়ে তুলবে।
৮) কর্মচারী ভবিষ্যনিধি সংগঠন, এবিআরওয়াই প্রকল্পের সঙ্গে যাতে অন্য কোনো প্রকল্পের সুবিধে একসঙ্গে কেউ না পান, সেবিষয়টিও সুনিশ্চিত করবে।
সংস্কৃতিমন্ত্রক
বন্দে ভারতম নৃত্য উৎসব প্রতিযোগিতার বিজয়ীরা রাজপথে ২০২২ সালের সাধারণতন্ত্র দিবসের কুচকাওয়াজে শ্রোতা-দর্শকদের মনোরঞ্জনের জন্য সর্বতো প্রয়াস চালাচ্ছেন
নয়াদিল্লি, ১৯ জানুয়ারি, ২০২২
বন্দে ভারতম নৃত্য উৎসব প্রতিযোগিতার গ্র্যান্ড ফিনালেতে বিজয়ীরা এখন নতুন দিল্লির রাজপথে ২৬শে জানুয়ারি ২০২২ সালের সাধারণতন্ত্র দিবসে শ্রোতা-দর্শকদের মনোরঞ্জনের জন্য সর্বতো প্রয়াস চালাচ্ছেন। নতুন দিল্লির রাজপথ ও ইন্দিরা গান্ধী ইন্ডোর স্টেডিয়ামে মূল অনুষ্ঠানের জন্য পুরোদমে মহড়া চলছে। বিভিন্ন রাজ্য থেকে আসা ৩৬টি দলকে শ্রীমতী মৈত্রেয়ী পাহাড়ি, শ্রীমতী তেজস্বিনী সাঠে ও শ্রী সন্তোষ নায়ারের সঙ্গে কত্থক নৃত্যশিল্পী শ্রীমতী রানী খানম প্রশিক্ষণ দিচ্ছেন।
কেন্দ্রীয় সংস্কৃতি মন্ত্রকের বন্দে ভারত নৃত্য উৎসব প্রতিযোগিতার চারটি ধাপ ছিল। ৪৫০ জন নৃত্যশিল্পী এখান থেকে নির্বাচিত হয়েছেন। আজাদি কা অমৃত মহোৎসব উদযাপনের অঙ্গ হিসাবে ১৯শে ডিসেম্বর নতুন দিল্লিতে প্রতিযোগিতার গ্র্যান্ড ফিনালে অনুষ্ঠিত হয়। আঞ্চলিক স্তরে ২০০টিরও বেশি দলের ২ হাজার ৪০০ জন অংশগ্রহণকারী প্রতিযোগিতায় যোগ দিয়েছিলেন। ডিসেম্বরের ৯-১২ কলকাতা, মুম্বাই, বেঙ্গালুরু ও দিল্লিতে জোনাল স্তরে ফাইনাল অনুষ্ঠিত হয়। লোকনৃত্য, পল্লীগীতি, আদিবাসী ও ফিউশনের মতো বিভিন্ন শাখায় শিল্পীরা তাঁদের নৃত্য পরিবেশন করেছেন। সকলে এবার ‘এক ভারত, শ্রেষ্ঠ ভারত’ ভাবনা নিয়ে নিজস্ব নৃত্যশৈলীর স্বকীয়তা বজায় রেখে সাধারণতন্ত্র দিবসের দিন রাজপথে শ্রোতা-দর্শকদের মনোরঞ্জন করবেন।
CG/CB/SB
(Visitor Counter : 111
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদীর সঙ্গে টেলিফোনে অস্ট্রিয়ার রাষ্ট্রপতি ডঃ আলেকজান্ডার ভান দের ব্যালেনের কথা
নয়াদিল্লি, ২৬ মে, ২০২০
প্রধানমন্ত্রী শ্রী নরেন্দ্র মোদী আজ টেলিফোনে অস্ট্রিয়ার রাষ্ট্রপতি ডঃ আলেকজান্ডার বান দের ব্যালেনের সঙ্গে টেলিফোনে কথা বলেন।
ঘূর্ণিঝড় আমফানে ভারতে জীবনহানি ও সম্পত্তির ব্যাপক ক্ষয়ক্ষতিতে অস্ট্রিয়ার রাষ্ট্রপতি শোক প্রকাশ করেন। কোভিড-১৯ মহামারির প্রেক্ষিতে দুই নেতা স্বাস্থ্য ও আর্থিক ক্ষেত্রে বিরূপ প্রভাব মোকাবিলায় গৃহীত বিভিন্ন পদক্ষেপ নিয়েও মতবিনিময় করেন।বর্তমান চ্যালেঞ্জ মোকাবিলায় আন্তর্জাতিক সহযোগিতা গড়ে তোলার ওপর দুই নেতাই জোর দেন।
কোভিড পরবর্তী বিশ্বে ভারত – অস্ট্রিয়ার সম্পর্ককে আরও নিবিড় ও প্রশস্ত করার ব্যাপারে উভয় নেতাই গভীর আগ্রহ প্রকাশ করেন। শ্রী মোদী দুই দেশের মধ্যে পরিকাঠামো, প্রযুক্তি, গবেষণা, উদ্ভাবন প্রভৃতি ক্ষেত্রে সহযোগিতা আরও বাড়ানোর সুযোগ-সুবিধার কথা উল্লেখ করেন।
দুই নেতাই আশা প্রকাশ করেন, বর্তমান স্বাস্থ্য সঙ্কট খুব শীঘ্রই আন্তর্জাতিক দুনিয়া কাটিয়ে উঠতে সক্ষম হবে এবং পরিবেশ সুরক্ষার মতো দীর্ঘমেয়াদী উদ্বেগের বিষয়গুলির ওপর পুনরায় দৃষ্টি দিতে পারবে।
(CG/BD/SB
অর্থ কমিশন
পঞ্চদশ অর্থ কমিশনের উপদেষ্টা পরিষদের বৈঠক আজ অনুষ্ঠিত হয়েছে
নয়াদিল্লি, ২১ ফেব্রুয়ারি, ২০১৯
পঞ্চদশ অর্থ কমিশনের উপদেষ্টা পরিষদের বৈঠক আজ  নতুন দিল্লিতে অনুষ্ঠিত হয়েছে। কমিশনের চেয়ারম্যান শ্রী এন কে সিং, সদস্য ডঃ অনুপ সিং, ডঃ অশোক লাহিড়ী, অধ্যাপক রমেশ চাঁদ প্রমুখ এই বৈঠকে উপস্থিত ছিলেন। আজকের বৈঠকে পঞ্চদশ অর্থ কমিশনের রিপোর্টের অধ্যায় সংক্রান্ত বিষয় নিয়ে আলোচনা হয়েছে। সদস্যরা, জাতীয় আয় বৃদ্ধির হার, কেন্দ্র এবং রাজ্য সরকারের কর নীতি, কেন্দ্র এবং রাজ্য সরকারের ব্যয় বৃদ্ধির হার প্রভৃতি বিষয়ে মতবিনিময় করেন। এছাড়া, কেন্দ্র ও রাজ্য সরকারের ঋণের পরিস্থিতির বিষয়েও বৈঠকে আলোচনা হয়েছে। আগামী মাসে উপদেষ্টা পরিষদের পরবর্তী বৈঠক অনুষ্ঠিত হবে বলে স্থির হয়েছে।
CG/PB/DM
(Visitor Counter : 46
প্রতিরক্ষামন্ত্রক
মহারাষ্ট্রের রত্নাগিরিতে ভারতীয় বিমান বাহিনীর ত্রাণ সহায়তা
নয়াদিল্লি, ২৩ জুলাই, ২০২১
মহারাষ্ট্রের রত্নাগিরি জেলায় চিপলুন এবং খেদ শহর দুটি থেকে ত্রাণকার্যে সহায়তার জন্য ভারতীয় বিমান বাহিনী গতকাল দুপুর ১টা ৩০ মিনিট নাগাদ বার্তা পায়। এই বার্তার প্রেক্ষিতে ভারতীয় বিমানবাহিনী চটজলদি পদক্ষেপ গ্রহণ করে। আবহাওয়ার সামান্য উন্নতি হলেই বেলা ৩টে ৪০ মিনিট নাগাদ মুম্বাই থেকে এমআই-১৭ IV হেলিকপ্টার রত্নাগিরিতে পাঠানো হয়। কিন্তু, প্রতিকূল আবহাওয়ার দরুণ এবং সন্ধ্যা নেমে আসায় ত্রাণকার্য বন্ধ রাখতে হয়।
এদিকে আজ সকালে রত্নাগিরিতে থাকা হেলিকপ্টারটিতে ত্রাণকার্য শুরু হয়। মুম্বাই থেকে এনডিআরএফ – এর ১০ সদস্যের একটি দলকে অন্য একটি হেলিকপ্টারে রত্নাগিরিতে পাঠানো হয়েছে।
আজ রত্নাগিরি থেকে বেলা ১১টা ৩৫ নাগাদ একটি হেলিকপ্টার উদ্ধারকার্য শুরু করে এবং রত্নাগিরিতে ফিরে আসার পূর্বে দু’জন ব্যক্তিকে উদ্ধার করে। ভারতীয় সেনাবাহিনী ইতিমধ্যেই রত্নাগিরি জেলায় বন্যায় ত্রাণ ও উদ্ধারকার্যের জন্য দুটি এমআই-১৭V৫ এবং দুটি এমআই-১৭ হেলিকপ্টার মোতায়েন করেছে। আপৎকালীন পরিস্থিতিতে কাজে লাগানোর জন্য পুণে আরও একটি হেলিকপ্টার স্ট্যান্ডবাই রাখা হয়েছে।
CG/BD/SB
(Visitor Counter : 113
আইনওবিচারমন্ত্রক
গুজরাটে আগামীকাল থেকে আইন মন্ত্রী ও আইন সচিবদের সর্বভারতীয় সম্মেলন শুরু হবে
নয়াদিল্লি, ১৩ অক্টোবর, ২০২২
গুজরাটের একতা নগরে ২০২২ – এর ১৪ – ১৬ অক্টোবর আইন মন্ত্রী ও আইন সচিবদের একটি সর্বভারতীয় সম্মেলনের আয়োজন করেছে আইন ও বিচার মন্ত্রক। সেখানে সব রাজ্য ও কেন্দ্রশাসিত অঞ্চলগুলির আইন মন্ত্রী ও আইন সচিবরা অংশ নেবেন। ১৫ অক্টোবর মুখ্য ভাষণ দেবেন কেন্দ্রীয় আইন ও বিচার মন্ত্রী শ্রী কিরেণ রিজিজু।
আইন ও বিচার মন্ত্রকের এই উদ্যোগ ভারতের আইনি ব্যবস্থা সংক্রান্ত বিভিন্ন বিষয়ের আলোচনার পরিসর দেবে, যাতে নীতি প্রণেতারা দেশের ভবিষ্যতের জন্য একটি পথনির্দেশিকা তৈরি করতে পারে। বিভিন্ন ধারনার বিনিময়ে এবং বিভিন্ন রাজ্য ও কেন্দ্রশাসিত অঞ্চলগুলির গৃহীত ব্যবস্থার বিনিময়ের এই সুযোগ নাগরিকদের, বিশেষ করে সমাজের দরিদ্র শ্রেণীর স্বার্থে দেশের সার্বিক আইনি ব্যবস্থাকে কার্যকর করা যাবে।
PG/AP/SB
(Visitor Counter : 93
প্রধানমন্ত্রীরদপ্তর
প্রধানমন্ত্রী ২০ আগস্ট সোমনাথে একগুচ্ছ প্রকল্পের উদ্বোধন ও শিলান্যাস করবেন
নতুন দিল্লি, ১৮ আগস্ট, ২০২১
প্রধানমন্ত্রী শ্রী নরেন্দ্র মোদী ২০ আগস্ট সকাল ১১ টায় ভিডিও কনফারেন্সের মাধ্যমে গুজরাটের সোমনাথে একগুচ্ছ প্রকল্পের উদ্বোধন ও শিলান্যাস করবেন। প্রধানমন্ত্রী যে প্রকল্প গুলি উদ্বোধন করবেন তার মধ্যে রয়েছে, সোমনাথ ভ্রমণ কেন্দ্র, সোমনাথ প্রদর্শনী কেন্দ্র এবং প্রাচীন  সোমনাথ মন্দিরের পুনর্গঠিত অংশ। এর পাশাপাশি ওই দিন প্রধানমন্ত্রী পার্বতী মন্দিরের ভিত্তিপ্রস্তর স্থাপন করবেন।
সোমনাথ ভ্রমণ কেন্দ্রটি পিলগ্রিমেজ রেজুভেনেশন এন্ড স্পিরিচুয়াল হেরিটেজ অগমেন্টেশন ড্রাইভ  প্রকল্পে ৪৭ কোটি টাকা ব্যয় করে নির্মাণ করা হয়েছে। অন্যদিকে, সোমনাথ প্রদর্শনী কেন্দ্রটি গড়ে তোলা হয়েছে সেখানকার পর্যটন সুবিধা কেন্দ্র প্রাঙ্গণে। সেখানে সোমনাথ মন্দিরের স্থাপত্য ও ভাস্কর্য প্রদর্শনীর মাধ্যমে তুলে ধরা হয়েছে।
এর পাশাপাশি, ৩.৫ কোটি টাকা খরচ করে শ্রী সোমনাথ ট্রাস্টের পক্ষ থেকে সোমনাথ মন্দিরের প্রাচীন অংশটি সংস্কার করা হয়েছে। এই মন্দিরটিকে অহল্যা বাই মন্দির বলা হয় থাকে। এটি ইন্দোরের রানী অহল্যা বাই দ্বারা নির্মিত হয়েছিল। পুরনো মন্দিরটি ধ্বংস হতে দেখে তিনি এটি পুনর্নির্মাণ করেছিলেন। প্রাচীন এই মন্দির কমপ্লেক্সটি তীর্থ যাত্রীদের নিরাপত্তার কথা ভেবে সংস্কার করা হয়েছে।
পার্বতী মন্দিরটি তৈরি করতে ৩০ কোটি টাকা খরচ ধরা হয়েছে। সম্পুরা শিলাবত আঙ্গিকে সাজানো এই মন্দিরের মধ্যে থাকবে গর্ভগৃহ ও নৃত্য মন্ডপ।
২০ আগস্টের এই অনুষ্ঠানে কেন্দ্রীয় স্বরাষ্ট্রমন্ত্রী, পর্যটন মন্ত্রী এবং গুজরাটের মুখ্যমন্ত্রী ও উপমুখ্যমন্ত্রী উপস্থিত থাকবেন।
CG/ SB
(
বিজ্ঞানওপ্রযুক্তিমন্ত্রক
জাতীয় বিজ্ঞান দিবস উদযাপন অনুষ্ঠানে রাষ্ট্রপতি ২১ জন বিজয়ীর হাতে পুরস্কার তুলে দিলেন
নয়াদিল্লী, ২৮ ফেব্রুয়ারি, ২০২০
রাষ্ট্রপতি শ্রী রামনাথ কোবিন্দ দেশের বিজ্ঞান প্রতিষ্ঠানগুলির গুণমান এবং প্রাসঙ্গিকতা আরও বাড়ানোর ওপর গুরুত্ব দিয়েছেন। তিনি বলেন, দেশের বিজ্ঞানীদের উদ্ভাবন ও আবিষ্কারের মধ্যে দিয়ে মানুষের কল্যাণে অবদান রাখতে হবে। আজ নতুন দিল্লীর বিজ্ঞান ভবনে জাতীয় বিজ্ঞান দিবস উদযাপন অনুষ্ঠানে রাষ্ট্রপতি লিঙ্গ সমতা বজায় রাখার পাশাপাশি শিক্ষা তথা গবেষণামূলক প্রতিষ্ঠানগুলিতে গুণমান বাড়ানোর ক্ষেত্রে তিনটি গুরুত্বপূর্ণ উদ্যোগের কথা ঘোষণা করেন। এবারের জাতীয় বিজ্ঞান দিবসের মূল ভাবনা হল বিজ্ঞান ক্ষেত্রে মহিলা।
শ্রী কোবিন্দ বলেন, বিজ্ঞানের গুরুত্বের বার্তা ছড়িয়ে দেওয়ার মধ্যেই বিজ্ঞান দিবস উদযাপনের তাৎপর্য লুকিয়ে রয়েছে। এই উপলক্ষে শ্রী কোবিন্দ প্রতিভাবান মহিলা বিজ্ঞানীদের হাতে পুরস্কার তুলে দেন। বিজ্ঞানকে জনপ্রিয় করে তোলা, সামাজিক কল্যাণে বিজ্ঞানের আরও বেশি প্রয়োগ প্রভৃতি ক্ষেত্রে এই পুরস্কার দেওয়া হয়।
অনুষ্ঠানে কেন্দ্রীয় বিজ্ঞান ও প্রযুক্তি মন্ত্রী ডঃ হর্ষ বর্ধন এবারের বিজ্ঞান দিবসের মূল ভাবনা কথা উল্লেখ করে বলেন, সমগ্র উন্নয়ন প্রক্রিয়ায় উদ্ভাবন ও লিঙ্গ সমতার সমান গুরুত্ব রয়েছে। তিনি আরও বলেন, ভারতে বিজ্ঞানচর্চায় লিঙ্গ সমতা বজায় রাখার সংস্কৃতি গড়ে তুলতে সংশ্লিষ্ট সকলকে এগিয়ে আসতে হবে। বিজ্ঞান ও ইঞ্জিনিয়ারিং সংক্রান্ত প্রকাশনায় ভারত ইতিমধ্যেই তিন ধাপ অগ্রগতি করেছে বলে সম্প্রতি মার্কিন যুক্তরাষ্ট্রের ন্যাশনাল সায়েন্স ফাউন্ডেশনের প্রতিবেদন জানিয়েছে। দেশের বিজ্ঞান প্রতিষ্ঠানগুলির কাছে এ এক গর্বের বিষয় বলে উল্লেখ করে ডঃ হর্ষ বর্ধন বলেন, গবেষণাধর্মী কাজে গুণমানের দিক থেকে বেঙ্গালুরুর জওহরলাল নেহরু সেন্টার ফর অ্যাডভান্সড সায়েন্টিফিক রিসার্চ প্রতিষ্ঠানটি নেচার ইনডেক্স-এর বিচারে সপ্তম স্হান অর্জন করেছে।
একবিংশ শতাব্দীর চ্যালেঞ্জগুলির মোকাবিলায় বিজ্ঞান ও প্রযুক্তিভিত্তিক সমাধান খুঁজে বের করার জাতীয় প্রচেষ্টায় সামিল হতে ডঃ হর্ষবর্ধন বিজ্ঞানী মহলের প্রতি আহ্বান জানান।
CG/BD/NS
(Visitor Counter : 79
পঞ্চায়েতিরাজমন্ত্রক
পঞ্চায়েতি রাজ মন্ত্রকের ২০২০-র বার্ষিক প্রতিবেদন
নতুন দিল্লি, ০৮ জানুয়ারি, ২০২১
পঞ্চায়েতি রাজ মন্ত্রকের ২০২০-র গুরুত্ব পূর্ণ বিষয় গুলির মধ্যে রয়েছে-
১) গ্রামাঞ্চলের সমীক্ষা ও উন্নত প্রযুক্তির সাথে ম্যাপিং। এর পাশাপাশি গ্রামীণ এলাকায় মানুষের আর্থ সামাজিক উন্নয়ন ও স্বাবলম্বী করার লক্ষ্যে একটি প্রকল্পের সূচনা করেন ২৪ এপ্রিল প্রধানমন্ত্রী শ্রী নরেন্দ্র মোদী। এই প্রকল্পের উদ্দেশ্য হল গ্রামাঞ্চলের জনবসতিপূর্ণ এলাকায় গ্রামের বাসিন্দাদের অধিকারের রেকর্ড সরবরাহ করা।
প্রথম পর্যায়ে ২০২০-২১ সালে মহারাষ্ট্র, কর্ণাটক, হরিয়ানা, উত্তরপ্রদেশ, উত্তরাখণ্ড এবং মধ্যপ্রদেশ সহ পাঞ্জাব ও রাজস্থানের কয়েকটি সীমান্ত এলাকায় এক লক্ষ গ্রামকে চিহ্নিত করা হয়।
২) ই- গ্রাম স্বরাজ ই- ফিনান্সিয়াল ম্যানেজমেন্ট সিস্টেম-
পঞ্চায়েতি ব্যবস্থায় অর্থনৈতিক বিষয়ের উপর গুরুত্ব আরোপ করে ই- গ্রাম স্বরাজ ই- ফিনান্সিয়াল ম্যানেজমেন্ট সিস্টেম চালু করা হয়েছে। এর মাধ্যমে বিভিন্ন পরিকল্পনাও নেওয়া সম্ভব হয়েছে।
৩) ট্রেনিং এন্ড ক্যাপাসিটি বিল্ডিং-
পঞ্চায়েতিরাজ মন্ত্রক দক্ষতা বৃদ্ধির লক্ষ্যে রাষ্ট্রীয় গ্রাম স্বরাজ অভিযানের মাধ্যমে একটি প্রকল্প গ্রহণ করেছে। এজন্য মন্ত্রকের পক্ষ থেকে ৩৪ টি রাজ্য ও কেন্দ্রশাসিত অঞ্চলের জন্য একটি বার্ষিক পরিকল্পনা গ্রহণ করা হয়েছে। যেখানে ইতিমধ্যেই ১৭ টি রাজ্যের জন্য ৩২৪. ৪২ কোটি টাকা মঞ্জুর করা হয়েছে।
৪) সবকি যোজনা সবকা বিকাশ-
ত্রিস্তরীয় পঞ্চায়েত ব্যবস্থায় উন্নয়নের জন্য এই কর্মসূচি উল্লেখযোগ্যভাবে সফলতা এনে দিয়েছে।
৫) অনলাইন অডিট অফ পঞ্চায়েত একাউন্টস-
মন্ত্রকের পক্ষ থেকে ১৫ এপ্রিল,২০২০তে এই ব্যবস্থা গ্রহণ করা হয়েছে। যেখানে পঞ্চায়েত গুলিতে অনলাইন অডিট ব্যবস্থার প্রবর্তন করা হয়েছে।
৬) জিও- ট্যাগিঙ অফ অ্যাসেট-
মন্ত্রকের পক্ষ থেকে এম অ্যাকশান সফ্ট ব্যবস্হার মাধ্যমে ২০২০- র নভেম্বর পর্যন্ত ১৩,৪৯,৩৯৬ ছবি আপলোড করা হয়েছে।
৭) গ্রাম পঞ্চায়েত স্প্যাসিয়াল ডেভেলপমেন্ট প্ল্যানিং এর ব্যবস্হা।
৮) করোনা পরিস্থিতিতে পঞ্চায়েত গুলির ভূমিকা ছিল উল্লেখযোগ্য।
৯) গ্রাম পঞ্চায়েত গুলি পরিচালনার জন্য পঞ্চদশ অর্থ কমিশন ২০২০-২১ বছরের জন্য ৬০,৭৫০ কোটি টাকা বরাদ্দ করেছে।
১০) গরিব কল্যাণ রোজগার অভিযান-
এ পর্যন্ত ৬ টি রাজ্যে এটি শুরু করা হয়েছে। এজন্য ৯৫৫৪.৯৭ কোটি টাকা মঞ্জুর করা হয়েছে।
১১) জাতীয় পঞ্চায়েত পুরষ্কার ২০২০-
বিভিন্ন বিভাগে সারা দেশ জুড়ে গ্রাম পঞ্চায়েত গুলির মধ্যে পুরষ্কারের ব্যবস্থা করা হয়। এর মধ্যে দেশের ২৮টি রাজ্যের ২১৩টি গ্রাম পঞ্চায়েতকে দিন্দয়াল উপাধ্যায় পঞ্চায়েত সশক্তিকরণ পুরস্কার দেওয়া হয়েছে। অন্যদিকে, ২৭টি রাজ্যের ২৭টি গ্রাম পঞ্চায়েতের নানাজি দেশমুখ রাষ্ট্রীয় গৌরব গ্রাম সভা পুরস্কারে ভূষিত করা হয়েছে। এছাড়া, ২৮টি রাজ্যের ২৮টি গ্রাম পঞ্চায়েতকে গ্রাম পঞ্চায়েত উন্নয়ন পরিকল্পনা পুরস্কার দেওয়া হয়েছে। শিশুবান্ধব গ্রাম পঞ্চায়েত পুরস্কার দেয়া হয়েছে ৩০ টি রাজ্যের ৩০টি গ্রাম পঞ্চায়েতেকে।
বিজ্ঞানওপ্রযুক্তিমন্ত্রক
এআরসিআই ও মেকিন্স অতিবেগুনী রশ্মির মাধ্যমে কোভিড-১৯ সংক্রমণযুক্ত বিভিন্ন বস্তু সংক্রমণমুক্ত করার জন্য বহুমুখী একটি ক্যাবিনেট উদ্ভাবন করেছে
নয়াদিল্লি, ৮ জুন, ২০২০
ইন্টারন্যাশনাল অ্যাডভান্সড রিসার্চ সেন্টার ফর পাউডার মেটালারজি অ্যান্ড নিউ মেটিরিয়ালস  বিজ্ঞান ও প্রযুক্তি দপ্তরের একটি স্বায়ত্ত্বশাসিত গবেষণা ও উন্নয়নমূলক সংস্থা। কোভিড-১৯ সংক্রমণমুক্ত করার জন্য পিপিই সহ বিভিন্ন জিনিস ౼যেগুলি পরীক্ষাগারে ব্যবহার করা হয়, সেগুলি সংক্রমণমুক্ত করার জন্য হায়দ্রাবাদের ‘মেকিন্স ইন্ডাস্ট্রি’র সঙ্গে একটি অতিবেগুনী রশ্মি-ভিত্তিক ক্যাবিনেট তৈরি করেছে। এই ক্যাবিনেট ঘরের নানা জিনিসও সংক্রমণমুক্ত করতে পারে ।
সার্স-কোভ-২-এর সংক্রমণ ভারত প্রথম কয়েক দফা লকডাউনে নিয়ন্ত্রণ করতে পেরেছিল। কিন্তু বর্তমানে লকডাউনের নিয়ম শিথিল করার ফলে এই সংক্রমণ ধীরে ধীরে ছড়িয়ে পড়ার আশঙ্কা দেখা দিয়েছে। বিভিন্ন জিনিসের উপরিতলে এই ভাইরাস দীর্ঘক্ষণ সক্রিয় থাকতে পারে। ফলে এর মধ্য দিয়ে সংক্রমণ ছড়িয়ে পড়ার সম্ভাবনা আছে। তাই, অতি বেগুনী রশ্মির মাধ্যমে শুষ্ক এবং রাসায়নিক পদার্থযুক্ত সংক্রমণের পদ্ধতির সাহায্য নেওয়া হচ্ছে। কোভিড-১৯ ভাইরাসের আরএনএ অতি বেগুনী রশ্মির ২৫৪ ন্যানো-মিটার বিকিরণকে শোষণ করতে পারে। এর ফলে, ওই ভাইরাসের গঠন বিনষ্ট হয় এবং সেটি ধ্বংস হয়ে যায়। অতি বেগুনী রশ্মির মাধ্যমে স্টেথোস্কোপ, রক্তচাপ মাপার যন্ত্র সহ বিভিন্ন চিকিৎসা সামগ্রী, মোবাইল ফোন, টাকার ব্যাগ, ল্যাপটপ, পরীক্ষাগারে ব্যবহৃত বিভিন্ন যন্ত্রপাতিকে সংক্রমণমুক্ত করে। এটিকে সহজেই ব্যবহার করা যায়।
এআরসিআই এবং হায়দরাবাদ-ভিত্তিক মেকিন্স একটি ক্যাবিনেট তৈরি করেছে যেখানে একদিকে ৩০ ওয়াটের চারটি অতি বেগুনী রশ্মিযুক্ত বাতি থাকবে আর, ওই ক্যাবিনেটের ওপরে এবং নিচে ১৫ ওয়াট ক্ষমতাসম্পন্ন দুটি অতি বেগুনী রশ্মি বাতির থাকবে। ওই ক্যাবিনেটের মধ্যে কোন বস্তু রাখলে অতি বেগুনী রশ্মি সহজেই সেটিকে সংক্রমণমুক্ত করতে পারবে। এই ক্যাবিনেট বিভিন্ন গবেষণাগার, শিক্ষা প্রতিষ্ঠান, অফিস, হাসপাতাল, হোটেল-রেস্তোরাঁ সহ বিভিন্ন বাণিজ্যিক প্রতিষ্ঠানে নিরাপদভাবে ব্যবহার করা যাবে।
CG/CB/DM
(Visitor Counter : 211
প্রতিরক্ষামন্ত্রক
পিনাক রকেট ব্যবস্থাপনার অত্যাধুনিক সংস্করণ ঘটিয়ে সফল পরীক্ষা চালানো হয়েছে
নতুন দিল্লি, ৪ নভেম্বর, ২০২০
 পিনাক রকেটের সংস্করণ সম্পন্ন করেছে। এই অত্যাধুনিক পিনাক রকেটটির আজ ওডিশার চাঁদিপুর উপকূলের ইন্টিগ্রেটেড টেস্ট রেঞ্জ থেকে সফলভাবে পরীক্ষা চালানো হয়। ডিআরডিও-র নির্মীত অত্যাধুনিক পিনাক রকেটটি আগের তুলনায় এখন দীর্ঘতর দূরত্বে নির্দিষ্ট লক্ষ্য বস্তুতে আঘাত হানতে পারে। এই রকেটের দৈঘ্য আগের চেয়ে কম। পুণের ডিআরডিও পরীক্ষাগারে এই রকেটের নক্সা তৈরি করা হয়েছে।
আজ ৬টি রকেট সফলভাবে পরীক্ষা করা হয়। নাগপুরের মেসার্স ইকোনমিক এক্সপ্লোসিভ লিমিটেড পরীক্ষিত এই রকেটগুলি তৈরি করেছে।পিনাক এমকে – l রকেটের পরিবর্তে এই পিনাক রকেটের এই নতুন সংস্করণটি নিয়ে আসা হয়েছে । বর্তমানে এই নতুন ধরণের পিনাক রকেট উৎপাদনে কাজ শুরু হয়েছে।
CG/SS/SFS
স্বাস্থ্যওপরিবারকল্যাণমন্ত্রক
ভোপাল সহ ৬টি এইমস্ – এর পুরোদমে কাজ শুরু হয়েছে, ১৬টি প্রতিষ্ঠানের নির্মাণ কাজ প্রায় শেষের দিকে
নয়াদিল্লি, ২২ জুলাই, ২০২২
পশ্চিমবঙ্গের কল্যাণীতে এইমস্-এর জন্য বরাদ্দ হয়েছে ১ হাজার ৭৫৪ কোটি টাকা। ইতোমধ্যে কেন্দ্র এই প্রকল্পের জন্য ১ হাজার ৩১৩ কোটি ৪৮ লক্ষ টাকা বরাদ্দ করেছে। এই প্রকল্পটির কাজ এ মাসের মধ্যেই শেষ হবে। এর নির্মাণ কাজ সম্পূর্ণ হয়েছে। ২০১৯-২০ শিক্ষাবর্ষ থেকে এমবিবিএস পাঠক্রম শুরু হয়েছে। বহির্বিভাগে ২০২১ সালের ২৭ জানুয়ারি থেকে রোগী দেখার কাজ চলছে। আসামের গুয়াহাটিতে এইমস্-এর জন্য ১ হাজার ১২৩ কোটি টাকা বরাদ্দ হয়েছে। কেন্দ্র এই প্রকল্প বাবদ ইতিমধ্যে ৬৪৫ কোটি ৬৯ লক্ষ টাকা দিয়েছে। এ বছরের অক্টোবরে প্রকল্পের কাজ শেষ হবে। এই প্রতিষ্ঠানের ৭০ শতাংশ নির্মাণ কাজ শেষ হয়েছে। ২০২০-২১ শিক্ষাবর্ষ থেকে একটি অস্থায়ী ভবনে এমবিবিএস পাঠক্রম শুরু হয়েছে।
প্রসঙ্গত, প্রধানমন্ত্রী স্বাস্থ্য সুরক্ষা যোজনার আওতায় দেশে ২২টি নতুন এইমস্ গড়ে তোলা হচ্ছে। এর মধ্যে ভোপাল, ভুবনেশ্বর, পাটনা, রায়পুর, যোধপুর ও ঋষিকেশ - এই ৬টি এইমস্ পুরোদমে কাজ শুরু করেছে। লোকসভায় আজ এক প্রশ্নের লিখিত জবাবে কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীণ পাওয়ার এই তথ্য জানিয়েছেন।
PG/CB/SB
(Visitor Counter : 79
প্রধানমন্ত্রীরদপ্তর
টোকিও অলিম্পিক্সে ভারতীয় দলের সদস্যদের প্রধানমন্ত্রীর শুভেচ্ছা
নতুন দিল্লি, ২৩শে জুলাই, ২০২১
প্রধানমন্ত্রী শ্রী নরেন্দ্র মোদী টোকিও অলিম্পিক্স ২০২০তে অংশ নেওয়া ভারতীয় দলের সদস্যদের শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন,
“ আসুন আমরা সবাই মিলে বলি #Cheer4India!
@Tokyo2020 উদ্বোধনী অনুষ্ঠানের কয়েক মুহূর্ত দেখলাম।
আমাদের শক্তিশালী দলের জন্য অনেক শুভেচ্ছা রইল। #Tokyo2020"
CG/CB
(Visitor Counter : 150
প্রধানমন্ত্রীরদপ্তর
প্যারালিম্পিক্স গেমসে জ্যাভলিন-এ রৌপ্য পদক জয়ী দেবেন্দ্র ঝাঝারিয়া-কে অভিনন্দন প্রধানমন্ত্রীর
নতুন দিল্লি, ৩০ আগস্ট, ২০২১
টোকিওতে প্যারালিম্পিক্স গেমসে জ্যাভলিন-এ রৌপ্য পদক জয়ী দেবেন্দ্র ঝাঝারিয়া-কে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইটে প্রধানমন্ত্রী বলেছেন, "অসাধারণ ক্রীড়া নৈপুণ্য দেখিয়েছেন @DevJhajharia!। আমাদের সেরা একজন অভিজ্ঞ অ্যাথলিট রৌপ্য পদক পেলেন। দেবেন্দ্র এর আগেও ভারতকে গর্বিত করেছেন। তাঁকে অভিনন্দন। তাঁর ভবিষ্যৎ প্রচেষ্টাগুলির জন্য শুভেচ্ছা জানাই। #Paralympics"
CG/BD/AS/
(
জলশক্তি মন্ত্রক
প্রধানমন্ত্রী ২২ মার্চ ‘জল শক্তি অভিযান : বৃষ্টির জল ধরুন’ অভিযানের সূচনা করবেন
কেন বেতয়া লিঙ্ক প্রকল্পের ঐতিহাসিক চুক্তি স্বাক্ষরিত হবে
জল সংরক্ষণের জন্য গ্রামসভাগুলি ‘জল সপ্তাহ’ পালন করবে
নতুনদিল্লী, ২১ মার্চ, ২০২১
প্রধানমন্ত্রী শ্রী নরেন্দ্র মোদী বিশ্ব জল দিবসে অর্থাৎ ২২ মার্চ বেলা ১২.৩০ মিনিটে ভিডিও কনফারেন্সের মাধ্যমে ‘জল শক্তি অভিযান: বৃষ্টির জল ধরুন’ অভিযানের সূচনা করবেন’। এই অনুষ্ঠানে প্রধানমন্ত্রী উপস্থিতিতে কেন বেতয়া লিঙ্ক প্রকল্পের বাস্তবায়নের জন্য কেন্দ্রীয় জল শক্তি মন্ত্রীর সঙ্গে মধ্যপ্রদেশ ও উত্তরপ্রদেশের মুখ্যমন্ত্রী ঐতিহাসিক চুক্তি স্বাক্ষর করবেন। নদী সংযোগ করার জাতীয় প্রকল্পের এটিই প্রথম উদ্যোগ।
‘জল শক্তি অভিযান: বৃষ্টির জল ধরুন’
‘বৃষ্টির জল ধরুন, যেখানে বৃষ্টি পড়বে, যখন বৃষ্টি পড়বে’ ভাবনায় দেশজুড়ে গ্রামাঞ্চলে এবং শহরে এই অভিযান শুরু হবে। ২২শে মার্চ থেকে ৩০শে নভেম্বর পর্যন্ত প্রাক মৌসুমী ও মৌসু্মী౼ এই দুটি পর্বে কর্মসূচি বাস্তবায়িত হবে। তৃণমূল স্তরে জনসাধারণের অংশগ্রহণের মধ্যে দিয়ে জল সংরক্ষণের এই অভিযান জন-আন্দোলনের রূপ নেবে। বৃষ্টির জল সিঞ্চনের জন্য বিভিন্ন আবহাওয়ায় মাটির নিচে প্রয়োজনীয় ব্যবস্থা নেওয়া হবে। এর মধ্য দিয়ে বৃষ্টির জল যথাযথভাবে সংরক্ষিত হবে।
এই অনুষ্ঠানের পর প্রতিটি জেলায় সব গ্রাম পঞ্চায়েতে জল ও জল সংরক্ষণ নিয়ে গ্রাম সভা অনুষ্ঠিত হবে। গ্রাম সভাগুলিতে জল সংরক্ষণের জন্য জল সপ্তাহ উদযাপিত হবে। তবে যে সব রাজ্যে নির্বাচন হচ্ছে সেইসব রাজ্যকে এই কর্মসূচির বাইরে রাখা হবে।
কেন বেতয়া লিঙ্ক প্রকল্পের চুক্তি
যেসব অঞ্চলে বাড়তি জল রয়েছে সেখান থেকে খরা প্রবণ অঞ্চলে অতিরিক্ত জল পাঠানোর জন্য নদীগুলির মধ্যে আন্তঃ-সংযোগের যে স্বপ্ন প্রাক্তন প্রধানমন্ত্রী শ্রী অটল বিহারী বাজপেয়ী দেখেছিলেন এই চুক্তির ফলে সেই পরিকল্পনা বাস্তবায়ন শুরু হবে। আন্তঃরাজ্য সহযোগিতার ক্ষেত্রে এই প্রকল্প বিশেষ গুরুত্বপূর্ণ। দৌধন জলাধার এবং কেন ও বেতয়া নদীর মধ্যে খাল কাটার মাধ্যমে এই প্রকল্পে কেন নদী থেকে জল বেতয়া নদীতে পাঠানো হবে। এছাড়াও এই প্রকল্পে নিম্ন ওর প্রকল্প, কোঠা ব্যারেজ, বীণা কমপ্লেক্স মাল্টিপারপাস প্রকল্প অন্তর্ভুক্ত রয়েছে। প্রকল্পটি বাস্তবায়িত হলে ১০ লক্ষ ৬২ হাজার হেক্টর জমিকে সেচের জলসেচের আওতায় আনা যাবে। এছাড়াও ৬২ লক্ষ মানুষের জন্য পানীয় জল সরবরাহ করা যাবে ও ১০৩ মেগাওয়াট জলবিদ্যুৎ উৎপাদিত হবে।
মধ্যপ্রদেশের পান্না, টিকমগড়, ছাতারপুর, সাগর, দাতিয়া, দামো, বিদিশা, শিবপুরী এবং রাইসেন এবং উত্তরপ্রদেশের বান্দা, মাহাবো, ঝাঁসি এবং ললিতপুর জেলা সহ জল সঙ্কটে দীর্ণ বুন্দেলখন্ড এই প্রকল্প থেকে প্রভূত উপকৃত হবে। জল সংকট যাতে দেশের উন্নয়নে ব্যাঘাত সৃষ্টি করতে না পারে সেটি নিশ্চিত করতে নদীগুলিকে যুক্ত করা হবে।
সড়কপরিবহণওমহাসড়কমন্ত্রক
কেন্দ্রীয় সড়ক পরিবহন এবং মহাসড়ক মন্ত্রক বিদেশে ভ্রমণের সময় প্রয়োজনীয় আন্তর্জাতিক ড্রাইভিং লাইসেন্সের পুনর্নবীকরণের সুবিধার্থে নিয়ম-বিধি সংশোধনী বিষয়ে বিজ্ঞপ্তি জারি করেছে
নয়াদিল্লী, ১০ জানুয়ারি, ২০২১
বিদেশে থাকাকালীন যেসমস্ত নাগরিকের ইন্টারন্যাশনাল ড্রাইভিং পারমিট  বা আন্তর্জাতিক গাড়ি চালানোর অনুমোদনপত্র শেষ হয়ে গেছে, তাদের সুবিধার্থে গত ৭ই জানুয়ারি এক বিজ্ঞপ্তি জারি করেছে কেন্দ্রীয় সড়ক পরিবহণ ও মহাসড়ক মন্ত্রক।
এখন এই সংশোধনীর মাধ্যমে প্রস্তাব দেওয়া হয়েছে যে ভারতীয় নাগরিকরা বিদেশে ভারতীয় দূতাবাস/মিশনের মাধ্যমে তাদের আইডিপি পুনর্নবীকরণের জন্য আবেদন করতে পারেন। সেখান থেকে এই আবেদনগুলি সংশ্লিষ্ট রিজিওনাল ট্রান্সপোর্ট অফিস  বা আঞ্চলিক পরিবহন কার্যালয়ের মাধ্যমে ভারতের ‘বাহন পোর্টাল’-এ চলে আসবে। পুনর্নবীকরণের পর আইডিপি বিদেশে বসবাসরত ভারতীয়দের ঠিকানায় পাঠিয়ে দেবে সংশ্লিষ্ট আরটিও।
নতুন এই বিজ্ঞপ্তিতে আইডিপি-র পুনর্নবীকরণের জন্য মেডিক্যাল শংসাপত্র এবং বৈধ ভিসার শর্ত সরিয়ে দেওয়া হয়েছে। যেসমস্ত নাগরিকের বৈধ ড্রাইভিং লাইসেন্স রয়েছে তাদের জন্য আলাদা করে মেডিক্যাল শংসাপত্রের প্রয়োজন নেই। বেশকিছু দেশ রয়েছে যেখানে শেষ মুহূর্তে ভিসা জারি করা হয়। এক্ষেত্রে বিদেশ যাত্রার আগে আইডিপি-র জন্য আবেদন করার সময় ভিসা পাওয়া যায়না। তাই এখন থেকে ভিসা ছাড়াই আইডিপি'র জন্য আবেদন জানানো যাবে।
প্রতিরক্ষামন্ত্রক
ভারতীয় বিমানবাহিনীর কমান্ডারদের সম্মেলন
নতুনদিল্লি, ২১শে জুলাই, ২০২০
বিমানবাহিনীর কমান্ডারদের সম্মেলন  নতুনদিল্লিতে বায়ু সেনার সদর দপ্তর౼বায়ু ভবনে ২২ থেকে ২৪শে জুলাই অনুষ্ঠিত হবে। এবারের সম্মেলনের বিষয়- “আগামী দশকে ভারতীয় বিমানবাহিনী”। প্রতিরক্ষামন্ত্রী শ্রী রাজনাথ সিং ২২ তারিখ এই সম্মেলনের উদ্বোধন করবেন। উদ্বোধনী অনুষ্ঠানে প্রতিরক্ষা সচিব ও প্রতিরক্ষা সামগ্রী উৎপাদনের সচিবের উপস্থিত থাকার সম্ভাবনা রয়েছে।
বিমানবাহিনীর প্রধান  এয়ার চিফ মার্শাল আরকেএস ভাদোরিয়া, এএফসিসি-র পৌরোহিত্য করবেন। তিন দিনের সম্মেলনে বর্তমান সেনা বাহিনীর প্রস্তুতি ও সেনা বাহিনীর মোতায়েনের বিষয় নিয়ে আলোচনা হবে। আগামী দশকে ভারতীয় বিমানবাহিনীর সৈন্য পরিচালনার ক্ষমতা বৃদ্ধির বিষয়টিও আলোচ্যসূচীতে স্থান পাবে।
CG/CB
(Visitor Counter : 79